**OSNOVNA ŠKOLA FRAN FRANKOVIĆ**

**RIJEKA**

KLASA: 402-03/21-01/10

URBROJ : 2170-55-21-1

Rijeka, 09. lipnja 2021.godine

**N A T J E Č A J**

**ZA UPIS U PROGRAM PRODUŽENOG BORAVKA U ŠK. 2021./22. GODINI**

* **OPĆE INFORMACIJE**

Zaključkom Gradonačelnika Grada Rijeke o provođenju Programa produženog boravka i cjelodnevno odgojno-obrazovnog rada od 1. do 4. razreda u školskoj 2021./2022. godini u osnovnim školama u gradu Rijeci (KLASA:023-01/21-04/86-80, URBROJ: 2170/01-15-00-21-4 od 18.05.2021. godine Osnovnoj školi Fran Franković odobrene su 4 (četiri) skupine Produženog boravka za 1. i 2. razrede.

Citiranim Zaključkom utvrđeno je da će mjesečna cijena za roditelje za plaću učitelja u sljedećoj školskoj godini iznositi:

* **100,00 kn, 180,00 kn ili 320,00 kn** – ovisno o dohotku po članu kućanstva- roditelj učenika koji ima prebivalište na području Grada Rijeke,
* **450,00 kn** – roditelj učenika koji nema prebivalište na području Grada Rijeke,
* **besplatno**- roditelj učenika koji koristi prava iz socijalne skrbi Grada Rijeke

Naplata usluge vrši se za 10 (deset) mjeseci, od rujna nove školske 2021./2022. godine do lipnja 2022. godine (od 01.09.-30.06.).

Prednost pri upisu u Produženi boravak imaju učenici s upisnog područja Škole prema slijedećem redu prvenstva sukladno Odluci o provođenju programa Produženog boravka i cjelodnevne nastave u osnovnim školama Grada Rijeke (Službene novine PGŽ-a br.26/08.,40/09. i 29/10.):

* 1. učenik čija su oba roditelja zaposlena
  2. učenik zaposlenog samohranog roditelja
  3. učenik roditelja žrtava i invalida Domovinskog rata
  4. učenik iz obitelji s troje ili više djece školske dobi
  5. učenik s teškoćama u razvoju
  6. učenik uzet na uzdržavanje
  7. učenik roditelja koji prima dječji doplatak.

(U slučaju kada dva ili više učenika ostvaruju prednost prema istom osnovu, pravo prvenstva ima učenik čiji je roditelj prvi podnio zahtjev za upis.)

* **ROK ZA PRIJAVU**

Škola će u razdoblju od **14.-25.06.2021.g.** zaprimati prijave po natječaju za upis u program Produženog boravka za šk. 2021./22. u elektronskom obliku na e-mail adresu tajništva: [ines.sajko@skole.hr](mailto:ines.sajko@skole.hr) ili preporučenom pošiljkom na adresu škole: Osnovna škola Fran Franković, Ivana Žorža 17a, 51000 Rijeka.

Ukoliko se prijava dostavlja elektronskim putem, obrasce (Prijavu na natječaj i Izjavu o članovima zajedničkog kućanstva) je potrebno ispisati, popuniti, vlastoručno potpisati i skenirati te u takvom obliku, putem e-maila dostaviti.

* **POTREBNA DOKUMENTACIJA:**

1. Prijava na natječaj (obrazac na web stranici škole),
2. Izjava o članovima zajedničkog kućanstva (obrazac na web stranici škole) te
3. Ostali dokazi taksativno navedeni u Prijavi na natječaj.

* **REZULTATI UPISA**

Popis učenika upisanih u Produženi boravak Osnovne škole Fran Franković u školskoj 2021./2022. godini biti će objavljeni **01.07.2021.g. na web stranici škole** **i na glavnim vratima škole** pod šiframa (šifru čine zadnje 2 (dvije) brojčane oznake urudžbenog broja Prijave koju ćete dobiti povratno na e-mail) i na glavnim vratima škole.

**UPRAVA ŠKOLE**